Zendaya
Zendaya Maree Stoermer Coleman (talaffuzi: Zendaya Mari Shtyormer Koulman; 1-sentyabr 1996-yilda tugʻilgan) amerikalik aktrisa va xonandadir. U Disney Channel orqali efirga uzatilgan Shake It Up (2010–2013) teleserialida Rocky Blue rolini jonlantirishdan oldin, u oʻzining karyerasini bola model va zaxira raqqosi oʻlaroq namoyon qila boshladi. 2013-yilda Zendaya Dancing with the Stars tanlovining oʻn oltinchi mavsumida ishtirok etadi. 2015-yildan 2018-yilgacha Disney Channel orqali efirga uzatilgan K.C. Undercover teleserialida K.C. Cooper rolini oʻynaydi. U 2017-yilda Oʻrgimchak-odam: Uyga qaytish nomli superqahramon janridagi filmda Michelle „MJ“ Jones rolini va Betakror shoumen nomli musiqiy drama filmida Anne Wheeler singari rollarni ijro etgan. 2019-yilda u HBO telekanalida namoyish qilinayotgan Euphoria teleserialida bosh rolni ijro etgan va Oʻrgimchak-odam: Uydan uzoqda filmida yana MJ rolini oʻynagan. Zendaya musiqiy karyerasini 2011-yilda Bella Thorne bilan hamkorlikda chiqarilgan „Swag It Out“ va „Watch Me“ ashulalari bilan boshlagan. 2012-yilda Hollywood Records bilan shartnoma imzolangan va keyinchalik Amerika Qoʻshma Shtatlaridagi Billboard Hot 100da 40-oʻrindan joy olgan „Replay“ deb nomlangan yangi qoʻshigʻini chiqardi. 2013-yilda, Billboard 200ʼda 51-oʻrinni egallagan oʻzining ilk debyut studiya albomini chiqardi. 2018-yilda esa Buyuk shoumen soundtrack albomidan olingan „Rewrite the Stars“ singli ommaga havola etildi.